# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 16

от 11.10.2022 г.

**Р Е Ш Е Н И Е**

**№ КЗЗ – 16**

**от 11 октомври 2022 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***I. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**1.** Променя предназначението на 16865 кв. м земеделска земя, четвърта категория, неполивна, собственост на Община Р., за изграждане на обект: „Сграда с жилищен, административен и делови характер и детска площадка“, имот № 000057 по КВС на с. С., община Р., област П., при граници, посочени в приложените скици и влязъл в сила ПУП – ПРЗ.

На основание чл. 30, ал. 2 от ЗОЗЗ при промяна на предназначението на земеделска земя от общинския поземлен фонд, се заплаща местна такса, определена от общинския съвет.

**2.** Променя предназначението на 486 кв. м земеделска земя, четвърта категория, неполивна, собственост на Община М., за изграждане на обект: „Транспортен достъп до поземлен имот с идентификатор 51665.23.352", части от поземлени имоти с идентификатори 51665.23.629, 51665.23.949, 51665.23.765 и 51665.24.817 (Проектен идентификатор 51665.23.818) по КККР на с. Н., община М., област М., при граници, посочени в приложените скици и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи.

**3.** Променя предназначението на 1000 кв. м земеделска земя, десета категория, неполивна, собственост на Община Д., за изграждане на обект: „Наблюдателна кула и площадка за превенции от пожар“, поземлен имот с идентификатор 73105.13.583 по КККР на с. Т., местност „Краево“, община Д., област С., при граници, посочени в приложените скици и влязъл в сила ПУП – ПРЗ.

На основание чл. 30, ал. 4 от ЗОЗЗ такса не се дължи.

***II. На основание § 30, ал. 2 от Преходните и заключителни разпоредби към Закона за изменение и допълнение на Закона за посевния и посадъчния материал:***

**4.** Потвърждава Решение № КЗЗ-14/02.11.2010 г., точка 42 на Комисията за земеделските земи, със следното съдържание: „Променя предназначението на 8 983 кв.м земеделска земя от IX (девета) категория, неполивна, собственост на Община Г., за изграждане на обект: „Пречиствателна станция за отпадни води“, в имот с идентификатор 18157.98.296 в землището на гр. Г., община Г., област С., при граници, посочени в приложената скица и одобрен ПУП-ПЗ. На основание чл. 30 от ЗОЗЗ е заплатена такса по чл. 8, т. 5 и т. 6 на тарифата в размер на 215,62 лева“

Земеделската земя с площ от 8 983 кв.м., предмет на настоящото решение е в границите на поземлен имот с идентификатор 18157.98.296 по кадастралната карта и кадастралните регистри на гр. Г., одобрена със заповед КД-14-24-234/28.12.2010 г. на началника на СГКК – С..

На основание § 30, ал. 3 и ал. 4 от ПЗР към ЗИД на ЗППМ не се дължи такса за заплащане, както и за възстановяване.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**